Neem die inisiatief (2) - The Word for Today
Neem die inisiatief (2)
Jeremia 17:7 NLV
Tweedens, neem aksie. Inisieerders wag nie vir ander mense om hulle te motiveer nie. Hulle weet dis hulle eie verantwoordelikheid om vorentoe buite hul gemaksone te beweeg, en hulle maak dit 'n gewoonte. President Theodore Roosevelt het gesê: 'Daar is niks briljant of uitstaande in my rekord nie, behalwe miskien hierdie een ding. Ek doen die dinge wat ek glo gedoen moet word. En as ek besluit om iets te doen, doen ek dit.' Die Bybel sê: 'Vertrou op die Here en doen wat goed is. Woon in die land en geniet veilige weiding' (Psalm 37:3 NLV).
Derdens, leer uit jou foute en hou aan vorentoe beweeg. Die goeie nuus vir inisieerders is dat hulle dinge laat gebeur. Die slegte nuus is dat hulle baie foute langs die pad maak. Hoe groter jou potensiaal, hoe groter is jou kans op mislukking. Senator Robert Kennedy het gesê: 'Slegs diegene wat dit waag om baie te misluk, kan baie bereik.'
Is jy aanhoudend op die uitkyk vir geleenthede, of wag jy vir dit om na jou toe te kom? Is jy gewillig om te bid en 'n tree in geloof te gee, of analiseer jy alles eindeloos? Die voormalige voorsitter van Chrysler, Lee Iacocca, het gesê: 'Selfs die regte besluit is verkeerd wanneer dit te laat geneem word.'
Wanneer laas het jy iets wesenlik in jou lewe geïnisieer? As jy nie onlangs vorentoe uit jou gemaksone beweeg het nie, moet jy dalk jou inisiatief aan die brand skop. Die Bybel sê: '…Hy is julle helper, Hy is julle skild' (Psalm 115:11 NLV). Dit beteken dat God jou sal help om sukses te behaal. Hy sal jou ook beskerm wanneer jy misluk en jou weer op die regte pad bring.